รัฐบาลไทย-ข่าวทำเนียบรัฐบาล-"ธีระเกียรติ" พบครูผู้ช่วยที่ไม่มีวุฒิทางครู 503 คน ย้ำให้ สพฐ.ส่งทุกคนเรียน ป.บัณฑิต โดยไม่ต้องเสียเงิน
วันพฤหัสบดีที่ 11 พฤษภาคม 2560
"ธีระเกียรติ" พบครูผู้ช่วยที่ไม่มีวุฒิทางครู 503 คน ย้ําให้ สพฐ.ส่งทุกคนเรียน ป.บัณฑิต โดยไม่ต้องเสียเงิน
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พบปะครูผู้ช่วยที่เข้ารับการปฐมนิเทศตามโครงการ "พัฒนาครูผู้ช่วยที่ไม่มีวุฒิทางครู สังกัดสํานักงานคณะกรรมการการศึกษาขั้นพื้นฐาน"
หน่วยพัฒนาที่1จ.นครนายก พร้อมกับมีการถ่ายทอดสดผ่านการประชุมทางไกล (Video Conference) ไปยังหน่วยพัฒนาที่2ซึ่งจัดขึ้นที่ จ.ชลบุรี เมื่อค่ําวันอังคารที่9พฤษภาคม2560ณ โรงแรมภูเขางามรีสอร์ท จังหวัดนครนายก
นพ.ธีระเกียรติ เจริญเศรษฐศิลป์กล่าวว่า ต้องการมาพบปะกับครูผู้ช่วยที่ไม่มีวุฒิทางครู ซึ่งผ่านการสอบคัดเลือกและเข้ารับการปฐมนิเทศทั้ง2รุ่น จํานวน503คนระหว่างวันที่9-15พฤษภาคมนี้ซึ่งถือว่าสังคมให้ความสนใจเป็นอย่างมาก เพราะเป็นการเปลี่ยนแปลงนโยบายครั้งหนึ่งที่สําคัญของประเทศในยุคปฏิรูปการศึกษาที่ให้ผู้ไม่มีวุฒิทางครูมีโอกาสมาสอบแข่งขันเป็นครูผู้ช่วยได้เพื่อต้องการให้คนเก่งและคนดีได้เข้ามาเป็นครู เป็นการแก้ไขปัญหาการขาดครูในสาขาที่ขาดแคลน และเพื่อเป็นการทดแทนอัตราครูที่จะเกษียณอายุราชการใน10ปีข้างหน้ากว่า2.7แสนคน จากอัตราครู สพฐ.ทั่วประเทศที่มีอยู่กว่า4แสนคน
จึงขอแสดงความยินดีกับครูผู้ช่วยที่ไม่มีวุฒิทางครูทั้ง503คน ที่จะเป็นเลือดใหม่ของกระทรวงศึกษาธิการที่จะต้องเข้มข้นขึ้นเราจะพยายามทําเส้นทางสู่ความเป็นครู เพื่อให้ช่วงเวลาภายใน2ปีจากนี้ไปจะไม่เป็นการเสียเวลาโดยสํานักงานคณะกรรมการการศึกษาขั้นพื้นฐาน (สพฐ.) จะรับผิดชอบค่าใช้จ่ายให้ครูผู้ช่วยที่ไม่มีวุฒิทางครูทุกคนได้เรียน ป.บัณฑิตและเมื่อจบ ป.บัณฑิต ภายใน2ปี ก็จะสามารถบรรจุเข้ารับราชการเป็นข้าราชการครูได้โดยครูผู้สอนคณิตศาสตร์และวิทยาศาสตร์นั้น สถาบันส่งเสริมการสอนวิทยาศาสตร์และเทคโนโลยี (สสวท.) จะเข้ามาดูแลพัฒนาแบบเข้ม ส่วนครูภาษาอังกฤษนอกจากจะได้เรียน ป.บัณฑิต โดยไม่เสียค่าใช้จ่ายเช่นเดียวกันแล้ว จะได้เข้ารับการอบรมBoot Campใน18ศูนย์ระดับภูมิภาคเป็นเวลา3สัปดาห์เช่นเดียวกับครูภาษาอังกฤษที่กระทรวงศึกษาธิการกําลังพัฒนาแบบเข้มในเวลานี้ด้วย
ส่วนคําถามของครูผู้ช่วยวิชาเอกคณิตศาสตร์ จากจังหวัดอุตรดิตถ์ ที่ถามว่าหากกําลังศึกษา ป.บัณฑิต อยู่ในเวลานี้ จะขอเบิกเงินที่จ่ายไปแล้วคืนได้ไหมจึงได้เรียนให้ครูผู้ช่วยทั้งหมดรับทราบว่า กระทรวงศึกษาธิการมีนโยบายให้เงิน1หมื่นบาทแก่ข้าราชการครูทุกคนให้ไปเลือกเข้ารับการอบรมตามหลักสูตรที่สถาบันคุรุพัฒนากําหนด เพื่อนับชั่วโมงรวมกับPLCและ800ชั่วโมง เพื่อประโยชน์ในการเลื่อนวิทยฐานะโดยไม่ต้องจัดทําผลงานทางวิชาการ ดังนั้น เพื่อความยุติธรรมผู้ที่กําลังศึกษา ป.บัณฑิต ก็ควรได้รับเงินเช่นเดียวกันด้วย
ทั้งนี้ กระทรวงศึกษาธิการหวังเป็นอย่างยิ่งว่าครูผู้ช่วยกลุ่มนี้จะเป็นเลือดใหม่ที่สําคัญในการเปลี่ยนแปลงประเทศ และเป็นหัวใจสําคัญต่อการปฏิรูปการศึกษาครั้งนี้ จึงต้องการมาต้อนรับ พบปะ ให้กําลังใจ และฝากความหวังในการพัฒนาการศึกษาไว้ด้วย โดยขอให้ความสําคัญทางด้านคุณธรรมและความเป็นครู อย่าพูดแต่เรื่องวิชาการอย่างเดียว
ภายหลังจากนั้น นพ.ธีระเกียรติ ได้รับฟังแนวคิดและข้อเสนอแนะของครูผู้ช่วยทั้ง2จุดอบรม เช่น
ครูผู้ช่วยวิชาเอกคณิตศาสตร์ จากอุตรดิตถ์จบปริญญาตรีจากมหาวิทยาลัยเกษตรศาสตร์ และจบปริญญาโท ก่อนหน้านี้เป็นอาจารย์ในมหาวิทยาลัยราชภัฏมาก่อน แต่ตั้งใจจะเข้ามาเป็นครู สพฐ. เมื่อได้รับโอกาส จึงมาสอบบรรจุในครั้งนี้
ครูผู้ช่วยวิชาเอกคณิตศาสตร์ จากปราจีนบุรีกล่าวขอบคุณ รมว.ศธ. เป็นอย่างยิ่งที่เปิดโอกาสผู้ไม่มีวุฒิทางครูได้มีโอกาสสอบคัดเลือก ส่วนตัวจบสาขาวิชาทางด้านเศรษฐศาสตร์ ขอบคุณ รมว.ศธ.แทนเพื่อน ๆ ที่ได้มีโอกาสมารับการอบรมปฐมนิเทศแบบเข้ม ซึ่ง สพฐ.ได้จ่ายเงินงบประมาณเพื่อให้เรามีความพร้อมก่อนไปสอน รวมทั้งเงินให้เรียน ป.บัณฑิต อีกด้วย
ครูผู้ช่วยวิชาเอกภาษาอังกฤษ จากกาญจนบุรีกล่าวว่า ตนเองจบไฮสคูล จากสหรัฐอเมริกา และปริญญาตรีที่มหาวิทยาลัยเกษตรศาสตร์ กล่าวขอบคุณ รมว.ศธ. เป็นอย่างสูงที่ให้โอกาสเข้ามาเป็นข้าราชการครู
ครูผู้ช่วยสาขาวิชากิจกรรมบําบัดกล่าวแนะนําตนเองว่า จบทางด้านเทคนิคการแพทย์ เคยทํางานในโรงพยาบาลกับเด็กพิเศษมาก่อนที่จะสอบบรรจุในครั้งนี้ เพราะส่วนตัวอยากเป็นครู
ครูผู้ช่วยจากสุราษฏร์ธานีกล่าวว่า เคยทํางานบริษัทเชฟรอน ซึ่งเป็นบริษัทด้านพลังงาน ให้ความเห็นเกี่ยวกับข้อสอบวิชาเอกเฉพาะในครั้งนี้ มีสัดส่วนข้อสอบทางด้านวิชาชีพมากกว่าวิชาเอก แต่ส่วนตัวก็สอบติด แม้จะมีเวลาอ่านหนังสือไม่มาก ซึ่งส่วนตัวเห็นว่าข้อสอบวิชาเอกเฉพาะ ควรเน้นไปที่วิชาเอกมากกว่าวิชาชีพ
ครูผู้ช่วยสาขาฟิสิกส์ จากโรงเรียนเตรียมอุดมศึกษาซึ่งสอบได้อันดับที่1วิชาฟิสิกส์ กล่าวว่าอาชีพก่อนหน้านี้เคยเป็นติวเตอร์และวิศวกรมาก่อน จบจากมหาวิทยาลัยเกษตรศาสตร์ ยืนยันว่าเป็นนโยบายที่ดีที่ให้โอกาสคนเก่ง ๆ ได้เข้ามารับราชการครู ส่วนตัวเหมือนได้เกิดใหม่อีกครั้ง เพราะก่อนหน้านี้เพิ่งผ่าตัดทําบอลลูนหัวใจมาก่อน
ครูผู้ช่วยสาขาฟิสิกส์ จากนครพนมกล่าวว่า มียศเป็น ร.ต.อ. แต่สนใจอยากเข้ารับราชการเป็นครู ขอบคุณสําหรับสิ่งที่ ศธ. จะให้เงิน1หมื่นบาท เพื่อไปเรียน ป.บัณฑิต และเงินเดือนที่จะได้รับจากราชการ ซึ่งยืนยันจะทุ่มเทการสอนอย่างเต็มที่
ครูผู้ช่วยวิชาเอกภาษาอังกฤษ จากนครปฐมกล่าวขอบคุณในนามผู้เข้าอบรมครั้งนี้ ที่ ศธ.ให้โอกาสได้เรียน ป.บัณฑิต ทุกคนโดยไม่เสียค่าใช้จ่ายใด ๆ จึงขอให้กําลังใจ และจะมีการรวมกลุ่มกันเพื่อประโยชน์ต่อวงการวิชาชีพครู รวมทั้งแลกเปลี่ยนสิ่งที่เป็นประโยชน์ต่อวงการศึกษาต่อไป
ครูผู้ช่วยวิชาเอกคณิตศาสตร์ จากมหาวิทยาลัยเชียงใหม่ให้ความเห็นเพิ่มเติมว่า เป็นนโยบายที่ดีที่ให้ผู้ไม่มีวุฒิทางครู ได้มีโอกาสเข้ารับราชการ
สําหรับบรรยากาศในการปฐมนิเทศครั้งนี้ เป็นไปด้วยความอบอุ่นและเป็นกันเอง แม้จะมีฝนตกหนักในช่วงเวลาดังกล่าวจนทําให้ไฟฟ้าดับ แต่ครูผู้ช่วยที่ไม่มีวุฒิทางครูที่เข้ารับการปฐมนิเทศได้กล่าวให้กําลังใจ และเปิดแฟลชจากโทรศัพท์เพื่อร่วมกันถ่ายภาพ แม้กระทั่งช่วงรัฐมนตรีเดินออกจากห้องประชุม ก็พร้อมใจกล่าว "ขอบคุณ" กันอย่างกึกก้องห้องประชุม